b"\n_START_ARTICLE_\nNicol\xc3\xa1s Lobato\n_START_SECTION_\nObres\n_START_PARAGRAPH_\nVa intervenir en la talla i fusteria del retaule de l'esgl\xc3\xa9sia del Reial Monestir de Santa Maria de Veruela, del municipi de Vera de Moncayo, (Saragossa). Va ser al pintor Jer\xc3\xb3nimo Vallejo, a qui se li havia encarregat les obres d'execuci\xc3\xb3 el retaule, el que amb data 8 de gener de 1541, alhora va contractar per a la realitzaci\xc3\xb3 de l'arquitectura a Nicol\xc3\xa1s Lobato i segons detalls d'aquest mateix contracte se sap que es va organitzar a la manera del retaule major de l'esgl\xc3\xa9sia parroquial de Valderrobres, que s'havia realitzat en col\xc2\xb7laboraci\xc3\xb3 entre Jer\xc3\xb3nimo Vallejo, Bernardo P\xc3\xa9rez i Nicol\xc3\xa1s Lobato. Del retaule de Veruela, a causa d'un incendi que va patir l'any 1844, solament es conserven algunes escultures, unes en col\xc2\xb7leccions particulars i d'altres a la Diputaci\xc3\xb3 de Saragossa._NEWLINE_El 1542 va ser contractat, juntament amb Juan de Moreto i Esteban de Obray per tallar el cadirat del cor de la Bas\xc3\xadlica del Pilar. Lobato va ser l'encarregat de realitzar les mostres dels setials, per a la seva presentaci\xc3\xb3 i acceptaci\xc3\xb3 al cap\xc3\xadtol catedralici. El cadirat compost per 130 setials, va ser tallat en fusta de roure de Flandes. En aquesta obra, molt important dintre del renaixement aragon\xc3\xa8s, els relleus dels respatllers presenten a la seva majoria escenes de la vida de la Mare de D\xc3\xa9u i de la passi\xc3\xb3 de Crist, a m\xc3\xa9s a m\xc3\xa9s d'una rica ornamentaci\xc3\xb3 renaixentista composta per garlandes, grotescs i putti._NEWLINE_La seva \xc3\xbaltima documentaci\xc3\xb3 el 1548, \xc3\xa9s la de l'execuci\xc3\xb3 del banc del retaule per a l'esgl\xc3\xa9sia de San Pedro de la poblaci\xc3\xb3 de Zuera."